OpenLLM-France/wikimedia huggingface dataset:
# Minohlita

La minohlita és un mineral de la classe dels sulfats. Rep el nom de la ciutat de Minoh, al Japó, on es va descobrir.

## Característiques

La minohlita és un sulfat de fórmula química (Cu,Zn)₇(SO₄)₂(OH)$_{10}$·8H₂O. Va ser aprovada com a espècie vàlida per l'Associació Mineralògica Internacional l'any 2012, sent publicada per primera vegada un any després. Cristal·litza en el sistema hexagonal. La seva duresa a l'escala de Mohs és 2. Es troba relacionada química i estructuralment amb la schulenbergita.
Segons la classificació de Nickel-Strunz, la minohlita hauria de pertànyer a "07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: felsőbanyaïta, langita, posnjakita, wroewolfeïta, spangolita, ktenasita, christelita, campigliaïta, devil·lina, ortoserpierita, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaïta, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, lawsonbauerita, torreyita, mooreïta, namuwita, bechererita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i montetrisaïta.

## Formació i jaciments

Va ser descoberta a la mina Hirao, situada a Onsen-cho, a la ciutat de Minoh (Prefectura d'Osaka, Japó). També ha estat descrita posteriorment als Estats Units, Alemanya, Itàlia i Grècia.

## Referències

* ↑ «Minohlite» (en anglès). Mindat. [Consulta: 5 gener 2022].
# Marc Hester

Marc Hester Hansen (28 de juny de 1985) és un ciclista danès professional des del 2005 i actualment a l'equip Team Wiggins. Combina la carretera amb el ciclisme en pista.

## Palmarès en pista

* 2012
** Campió de Dinamarca en Scratch
** 1r als Sis dies de Copenhaguen (amb Iljo Keisse)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Hervé Le Boterf

Hervé Le Boterf (Nantes, 29 d'abril de 1921 - Les Pavillons-sous-Bois, 13 de juny de 2000) va ser un periodista i escriptor bretó, especialista en la Bretanya.

## Biografia

Hervé Lin Ernest Le Boterf era el fill del banquer Ernest Le Boterf i de Madeleine Papin de la Clergerie, i cosí d'Amédée Brousset. Va casar amb Mme Bolo.
Va estudiar al lycée Clemenceau, després a les facultats de dret i lletres de Rennes, on es va llicenciar en dret i en lletres. També és graduat en estudis cèltics.
El 1945 es va convertir en cap de departament de la delegació de Nantes del Ministeri de Reconstrucció.
Començant la seva carrera com a periodista, va ser redactor en cap adjunt de Cinémonde de 1946 a 1980, redactor en cap de Film vécu de 1955 a 1960, del magazín i l'almanac de Radio-Luxembourg.
És autor de nombroses novel·les, llibres sobre Bretanya i els nacionalistes bretons i també de cinema. Fou responsable del Partit Nacional Bretó a Nantes durant l'ocupació, després va donar suport a l'Associació d'Amics de Robert Brasillach i Louis-Ferdinand Céline.

## Publicacions

* Le Défroqué, France-Empire, 1954
* Pourquoi viens-tu si tard ?
* Dieu seul m'arrêtera
* L'Homme aux clés d'or, France-Empire, 1956
* La Bretagne dans la guerre (4 volumes), France-Empire, 1969 ISBN 2-7048-0908-9
* Le Théâtre en uniforme : le spectacle aux armées, de la Drôle de guerre aux accords d'Évian, France-Empire, 1973
* Anne de Bretagne, recherches et documentation de Marialys Bertault, France-Empire, 1976
* La Vie parisienne sous l'Occupation : Paris la nuit (4 volumes), 1978
* Le Métier de marchand de tableaux, entretiens d'Emmanuel David avec Hervé Le Boterf, France-Empire, 1978
* La Bretagne sous le gouvernement de Vichy: une tentative de régionalisation?, France-Empire, 1982
* Le Brave Général Cambronne, France-Empire, 1984 ISBN 978-2704803606 Prix Bretagne 1984
* Robert Le Vigan le mal-aimé du cinéma, France-Empire, 1986
* Anne de Bretagne, France-Empire, Paris, 1996
* Harry Baur, Pygmalion, 1997
* Nominoë et l'épopée des rois bretons, France-Empire, 1999

## Referències

* ↑ « Le Boterf, Hervé », notice d'autorité personne n° FRBNF11911516, catalogue Bn-Opale Plus, Biblioteca Nacional de França, creada el 6 juny de 1975, modificada el 4 de gener de 2008
* ↑ Who's who in France (1993)

## Bibliografia

* Mille Bretons: dictionnaire biographique, de Jean-Loup Avril (2002)
# University of California Press

University of California Press, també coneguda com UC Press, és una editorial associada a la Universitat de Califòrnia que es dedica a les publicacions acadèmiques. Va ser fundada el 1893 per publicar llibres i fullets de la facultat de la Universitat de Califòrnia. La seva seu es troba a Berkeley, Califòrnia.
És una de les més grans de les editorials universitàries en l'actualitat. La seva col·lecció de més de 50 publicacions impreses i en línia abasta temes de les humanitats i les ciències socials, amb especialització en antropologia, musicologia, història, religió, cultural i d'estudis, la sociologia, el dret i la literatura. A més de publicar les seves pròpies revistes, la divisió també ofereix serveis editorials tradicionals i digitals per a les societats clients, molts acadèmics i associacions.

## Història

Fundada el 1893, University of California Press és una de les editorials més grans i més aventureres acadèmiques de la nació. Entre els seus companys University Press, és l'únic associat amb una universitat multi-campus públic.
El braç editorial sense ànim de lucre de la Universitat de Califòrnia, UC Press, atreu els manuscrits dels estudiosos més importants del món, escriptors, artistes i intel·lectuals. Al voltant d'un terç dels seus autors estan afiliats amb la Universitat de Califòrnia. Cada any publica uns 180 llibres nous i 54 revistes en humanitats, ciències socials i ciències naturals i manté prop de 3500 títols de llibres a la impressió.
Els ingressos provenen principalment de la venda de llibres i revistes, mentre que el subsidi de la Universitat representa un percentatge petit, cada vegada menor. Les generoses donacions filantròpiques de persones i organitzacions li permeten donar suport al mandat de la universitat en la docència, investigació i servei públic per als lectors de tot el món.

## Referències

* ↑ Camhi, Jeff. A Dam in the River: Releasing the Flow of University Ideas. Algora Publishing, 15 abril 2013, p. 149–. ISBN 978-0-87586-989-6.
* ↑ «University of California Press | UCOP». Arxivat de l'original el 2014-07-28. [Consulta: 21 gener 2021].
* ↑ «University of California Press».

## Enllaços externs

* Web oficial (anglès)
# Hamd (nom)

Hamd és un nom masculí àrab (àrab: حمد, Ḥamd) que literalment significa ‘lloança’, ‘elogi’, ‘aprovació’, ‘agraïment’. Si bé Hamd és la transcripció normativa en català del nom en àrab clàssic, també se'l pot trobar transcrit d'altres maneres. Aquest nom també el duen molts musulmans no arabòfons que l'han adaptat a les característiques fòniques i gràfiques de la seva llengua.
Combinat amb la paraula «Déu», Hamd-Al·lah (àrab: حمد الله, Ḥamd Allāh, ‘Lloança de Déu’) forma un nom compost relativament comú.
Vegeu aquí personatges i llocs que el nom Hamd.
Vegeu aquí personatges i llocs que duen el nom Hamd-Al·lah.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «حمد». ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Rory Turner

Rory Turner (Auckland, Nova Zelanda, 19 de juny de 1994) és un futbolista neozelandès que actualment juga pel Waikato FC del Campionat de Futbol de Nova Zelanda com a davanter.

## Trajectòria per club

Turner debutà amb el Waitakere United el març de 2011 en un partit de la Lliga de Campions de l'OFC contra l'AS Magenta de la Polinèsia Francesa; en aquest partit Turner entraria com a substitut en el 62è minut i l'equip neozelandès acabaria guanyant 2 a 1. Incloent aquell partit, ha jugat en un total de 10 partits pel club, i ha marcat dos gols pel club en un partit del Campionat de Futbol de Nova Zelanda contra el YoungHeart Manawatu en què el Waitakere guanyà per un 6 a 1 al Fred Taylor Park d'Auckland.
Des de la temporada 2012-13 Turner juga pel Waikato FC.

## Trajectòria internacional

En el Campionat Sub-17 de l'OFC de 2011 va formar part de la plantilla neozelandesa que jugaria el torneig a Auckland. Turner hi jugà en tres dels cinc partits en què juga la selecció neozelandesa i marcà en un partit contra la selecció de Samoa Nord-americana.

## Palmarès

* Campionat Sub-17 de l'OFC (1): 2011.
* Campionat de Futbol de Nova Zelanda (2): 2010-11, 2011-12.

## Referències

* ↑ (anglès) «Rory Turner – Player profile». Transfermarkt.co.uk. [Consulta: 26/04/2012.]
* ↑ (anglès) «Waitakere United – Rory Turner Arxivat 2015-01-21 a Wayback Machine.». Waitakereunited.co.nz. [Consulta: 26/04/2012.]
* ↑ (anglès) «WAI-MAG MD6 Match Summary Arxivat 2012-04-04 a Wayback Machine.». Confederació de Futbol d'Oceania. [Consulta: 26/04/2012.]
* 1 2 (anglès) «Rory Turner – Performance data by club». Transfermarkt.co.uk. [Consulta: 26/04/2012.]
* ↑ (anglès) Pearce, Bob: «Season from Hell over for Manawatu». Campionat de Futbol de Nova Zelanda. [Publicació: 06/04/2012.] [Consulta: 26/04/2012.]
* ↑ (anglès) «ASB Premiership 2012-13 Media Guide». Campionat de Futbol de Nova Zelanda. [Consulta: 25/11/2012.]
* ↑ (anglès) «OFC U17 D7 NZL-ASM Arxivat 2011-07-04 a Wayback Machine.». Confederació de Futbol d'Oceania. [Consulta: 26/04/2012.]

## Vegeu també

* El futbol a Nova Zelanda

## Enllaços externs

* (anglès) Informació de Rory Turner a la pàgina web oficial del Waitakere United Arxivat 2015-01-21 a Wayback Machine.
* (anglès) Informació i estadístiques de Rory Turner a transfermarkt.co.uk
# Thornwood

Thornwood és una concentració de població designada pel cens dels Estats Units a l'estat de Nova York. Segons el cens del 2000 tenia 5.980 habitants.

## Demografia

Segons el cens del 2000, Thornwood tenia 5.980 habitants, 1.886 habitatges, i 1.559 famílies. La densitat de població era de 679,1 habitants per km².
Dels 1.886 habitatges en un 40,7% hi vivien nens de menys de 18 anys, en un 72,5% hi vivien parelles casades, en un 7,2% dones solteres, i en un 17,3% no eren unitats familiars. En el 14,8% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,39.
Per edats la població es repartia de la següent manera: un 28,3% tenia menys de 18 anys, un 6,3% entre 18 i 24, un 28,3% entre 25 i 44, un 23,9% de 45 a 60 i un 13,3% 65 anys o més.
L'edat mediana era de 38 anys. Per cada 100 dones de 18 o més anys hi havia 95,7 homes.
La renda mediana per habitatge era de 88.971 $ i la renda mediana per família de 98.313 $. Els homes tenien una renda mediana de 73.438 $ mentre que les dones 40.365 $. La renda per capita de la població era de 36.254 $. Entorn del 2,2% de les famílies i el 4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thornwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Thornwood». American Fact Finder. Oficina del Cens dels Estats Units, 12-01-2010.
# Gel·li Publícola (polític)

Gel·li Publícola (en llatí Gellius Publicola) va ser un polític romà. Probablement era germà de Luci Gel·li Publícola I (Lucius Gellius Publicola).
Se'l menciona com a fillastre de Luci Marci Filip (cònsol 91 aC) i germanastre de Luci Marci Filip (cònsol 56 aC). Ciceró diu que va dilapidar la seva propietat i a causa d'això es va unir a Publi Clodi Pulcre contra ell. Però aquestes declaracions de Ciceró s'han de prendre amb cautela, donada la seva enemistat amb Clodi.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 601.
# Marc Hortensi Hortal

Marc Hortensi Hortal (en llatí Marcus Hortensius Hortalus M. F. Q. N.) era net d'Hortensi l'orador.
En temps de l'emperador August vivia en gran pobresa i el mateix emperador li va donar una pensió adequada per mantenir el seu rang senatorial i va promoure el seu casament (suposadament amb alguna dama rica). Sota Tiberi torna a aparèixer casat i amb quatre fills i altre cop reduït a la pobresa.

## Referències

* ↑ [https://quod.lib.umich.edu/m/moa/acl3129.0002.001/538?rgn=full+text;view=image;q1=HortensiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 528. ]
# Classe Black Swan

La Classe Black Swan i la Classe Black Swan Modificada eren dues classes d'sloop de la Royal Navy i la Royal Indian Navy. Es van avarar 12 Black Swans entre 1939 i 1943, incloses quatre per a la Royal Indian Navy. Vint-i-cinc Black Swans Modificades es van avarar entre 1942 i 1945, incloses dues per a la RIN.
Com les corbetes, els sloop d'aquesta època eren vaixells especialitzats en la defensa dels combois però més llargs i ràpids i tenien una capacitat antiaèria superior i una excel·lent capacitat antisubmarina. Es van dissenyar per a tenir un abast superior que els destructors a expenses de tenir una velocitat punta menor mentre que podien sobrepassar en velocitat a un u-boot tipus VII o tipus IX que navegués en superfície.
Durant la Segona Guerra Mundial els sloops de la Classe Black Swan van enfonsar 29 U-boots. Després de la guerra van continuar en servei a la Royal Navy, l'Armada Índia, l'Armada Pakistanesa, l'Armada Egípcia i la Deutsche Marine.
Els darrers Black Swan van participar en la Guerra de Corea. El nom d'aquesta classe ve donat pel seu vaixell líder HMS Black Swan. La resta de la classe es van anomenar amb noms d'ocells.

## Disseny

Els Black Swan es van dissenyar directament per l'Almirallat Britànic per a fer les funcions d'escorta antisubmarina i antiaèria sota el programa de construcció naval del 1937. Amb un desplaçament de 1.300 tones eren molt marineres i amb capacitat oceànica. Estava motoritzada amb dues calderes Almiralty de 3 tambors i dues turbines a vapor Parsons que li donaven 3.600 Hp i 4300 Hp les Black Swan Modificades. Amb una autonomia de 7.500 milles a 12 nusos.
* Diagrama d'una caldera Almiralty. L'aigua arriba (8) i entra a les canonades (9). Escalfada per la combustió del combustible (3), es formen bombolles de vapor en aquestes canonades que arriben al tambor (7). A continuació, el vapor entra (a través de 6) en canonades més petites (10) i s'hi escalfa. Finalment, el vapor sobreescalfat va a la sala de màquines (5).

## Armament

6 canons QF 4 inch Mk XVI gun (102 mm). (3 x 2)
8 canons QF 2-pounder naval gun "pom-pom" (4 x 2)
4 metralladores AA Vikers Mark III 0.5 polzades (12.7 mm)
12 metralladores AA Oerlikon 20 mm (en els Black Swan Modificada) (6 x 2)
40 Càrregues de profunditat (110 en els Black Swan Modificada)

## Referències

* ↑ Hague, Arnold.. Sloops, 1926-1946 : a history of the 71 sloops built in Britain and Australia for the British, Australian and Indian navies. Kendal: World Ship Society, 1993. ISBN 0-905617-67-3.
* ↑ Colledge, J. J.. Ships of the Royal Navy : the complete record of all fighting ships of the Royal Navy from the 15th century to the present. Rev. ed.. Londres: Chatham, 2006. ISBN 978-1-86176-281-8.
* 1 2 3 Brown, Les, 1951-. Black Swan class sloops : detailed in the original builders' plans. ISBN 978-1-5267-6596-3.
* ↑ «Black Swan class sloops (1939 - 1941) - Royal Navy (United Kingdom)». [Consulta: 6 març 2020].
# Hu Jia

Hu Jia (en xinès simplificat: 胡佳, pinyin: Hú Jiā; Pequín, República Popular de la Xina 1973) és un activista en favor dels Drets Humans i dissident xinès.

## Biografia

Va néixer el 25 de juliol de 1973 a la ciutat de Pequín. Va estudiar informàtica a la seva ciutat natal i posteriorment es dedicà a defensar els drets humans al seu país amb la seva esposa. L'any 2006 la revista Time Magazine el va incloure en el llistat dels "Mil herois i pioners del món", i el 2007 fou guardonat amb el Premi Especial Xina de Reporters Sense Fronteres.
El 27 de desembre de 2007, conjuntament amb la seva esposa, fou detingut per la polícia xinesa en la campanya de repressió que, segons Amnistia Internacional, el govern desenvolupà contra els defensors dels drets humans abans de l'inici dels Jocs Olímpics d'Estiu de 2008. Greument malalt d'hepatitis, el 3 d'abril de 2008 fou sentenciat a tres anys i mig de presó, una sentència que va provocar més tensió internacional després dels disturbis creats per les protestes a favor de la independència del Tibet. El Tribunal de Justícia va presentar proves com "la publicació d'articles dins i fora de la Xina, i acceptar així mateix entrevistes amb la premsa estrangera".
El 23 d'octubre de 2008 el Parlament Europeu el condecorà amb el Premi Sàkharov per la Llibertat de Consciència pel fet de "posar de manifest les violacions dels Drets Humans que s'han comès a la Xina en els últims anys". El novembre de 2014 va signar el manifest «Deixin votar els catalans», juntament amb altres personalitats internacionals.

## Referències

* ↑ (anglès) China: represión contra activistas de derechos humanos Arxivat 2008-01-09 a Wayback Machine.
* ↑ (català) El govern xinès arresta blocaires crítics dues setmanes abans dels Jocs Olímpics
* ↑ (castellà) Resolución del Parlamento Europeo, de 17 de enero de 2008, sobre la detención del disidente chino Hu Jia
* ↑ Rodés, Andrea (2008). «China provoca a Occidente con la condena a un disidente». Diario Público (189)
* ↑ (castellà) Hu Jia, Premio Sájarov 2008
* ↑ (català) El dissident i blocaire xinès Hu Jia, premi Sàkharov a la Llibertat de Pensament
* ↑ «Dario Fo i Noam Chomsky, entre les quinze noves personalitats internacionals en favor del 9-N». VilaWeb, 07-11-2014. [Consulta: 7 novembre 2014].
# Hamden (Ohio)

Hamden és una població dels Estats Units a l'estat d'Ohio. Segons el cens del 2000 tenia 871 habitants.

## Demografia

Segons el cens del 2000, Hamden tenia 871 habitants, 344 habitatges, i 255 famílies. La densitat de població era de 590 habitants per km².
Dels 344 habitatges en un 29,7% hi vivien nens de menys de 18 anys, en un 57,8% hi vivien parelles casades, en un 11,9% dones solteres, i en un 25,6% no eren unitats familiars. En el 22,1% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,5% tenia menys de 18 anys, un 9,1% entre 18 i 24, un 26,2% entre 25 i 44, un 23,8% de 45 a 60 i un 16,5% 65 anys o més.
L'edat mediana era de 38 anys. Per cada 100 dones de 18 o més anys hi havia 84,3 homes.
La renda mediana per habitatge era de 27.625 $ i la renda mediana per família de 32.083 $. Els homes tenien una renda mediana de 30.250 $ mentre que les dones 18.929 $. La renda per capita de la població era de 13.242 $. Aproximadament el 13,5% de les famílies i el 18,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Hamden». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Rise of the Ogre

Rise of the Ogre és una autobiografia sobre la banda virtual Gorillaz. Aparentment està escrita pels quatre membres del grup en col·laboració del músic Cass Browne. Està format per 304 pàgines i llargament il·lustrat per Jamie Hewlett. Fou publicat el 26 d'octubre de 2006 al Regne Unit per Michael Joseph Ltd i el 2 de novembre als Estats Units per Riverhead Books.
Rise of the Ogre fou llançat com el primer audiollibre del món. La quarta part de l'audiollibre està narrada per Joss Ackland. Inicialment era una exclusiva d'iTunes, on es publicava una part cada setmana des del 4 de desembre de 2006. Tanmateix, l'audiollibre continua incomplet a l'iTunes. El llibre explica detalls de les vides fictícies dels quatre membres de Gorillaz: Murdoc Niccals, 2D, Russel Hobbs i Noodle. També explica els secrets de la banda, els futurs plans sobre la pel·lícula que realitzaran i la història sobre el videoclip de "El Mañana". En el llibre es barregen comentaris reals i ficticis dels membres virtuals i dels creadors, col·laboradors i crítics.
Per promocionar el llibre, en el web del grup van penjar un tràiler promocional que encara està disponible. Durant el procés de reserva anticipada, van organitzar un concurs per aconseguir una de les cinquanta còpies del llibre signada per Hewlett i Browne. Els creadors de Gorillaz, Hewlett i Albarn van personar-se a la llibreria Waterstone's de Londres per signar còpies dels llibres el 6 de novembre de 2006.

## Referències

* ↑ «Rise of the Ogre (UK)» (en anglès). Penguin Books, 2006. Arxivat de l'original el 2007-09-15. [Consulta: 19 maig 2010].
* ↑ «Rise of the Ogre (US)» (en anglès). Penguin Books, 2006. [Consulta: 19 maig 2010].
* ↑ «Jackagory!» (en anglès). fans.gorillaz.com, 02-12-2007. [Consulta: 23 maig 2010].

## Enllaços externs

* Tràiler de Rise of the Ogre Arxivat 2006-10-29 a Wayback Machine.
* Revisió a Gorillaz-Unofficial.com
# Miratge grec

Miratge grec és una escultura situada al mig d'una rotonda d'accés a Empúries, al municipi de l'Escala (Alt Empordà). Inaugurada el 15 de març de 2015, és obra de l'artista Lluís Roura Juanola, resident a l'Escala, que va ser ajudat pels artistes Mario Sousa i Mauro Rubio. L'escultura, feta amb formigó tintat i acer inoxidable, simula el coll d'una àmfora grega, sobre la qual hi ha representades quatre figures femenines que sobresurten i que recreen imatges que han estat localitzades a Empúries. Cadascuna s'identifica amb un nom actual, però escrit en grec: Teresa, Paquita, Maria del Mar i Carme.

## Referències

* ↑ «Lluís Roura estrenarà escultura a l'Escala». Diari de Girona, 13-03-2015.
* ↑ «L'Escala inaugura una nova escultura de Lluís Roura». Canal 10 Empordà, 17-03-2015.
# Murieta

Murieta és un municipi de Navarra, a la comarca d'Estella Oriental, dins la merindad d'Estella. Limita al sud amb Legaria, Oko i Abaigar, i a l'oest amb Antzin.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 281 | 272 | 272 | 273 | 274 | 274 | 274 | 273 | 282 | 317 | 320 |
| Fonts: Murieta i Institut d'Estadística de Navarra |||||||||||